b'\n_START_ARTICLE_\nDigitalno kartiranje\n_START_PARAGRAPH_\nDigitalno kartiranje (digitalna kartografija) je zbiranje podatkov, njihova obdelava in oblikovanje za potrebe virtualne predstavitve. Osnovna funkcije je izdelovanje zemljevidov, ki zagotavljajo natan\xc4\x8dno predstavitev specifi\xc4\x8dnega obmo\xc4\x8dja. Digitalna kartografija nam tako podrobno opisuje glavne cestne arterije in druge zanimive to\xc4\x8dke. Tehnologija omogo\xc4\x8da tudi izra\xc4\x8dun razdalj med dvema izbranima to\xc4\x8dkama. Digitalno kartiranje lahko najdemo v razli\xc4\x8dnih ra\xc4\x8dunalni\xc5\xa1kih aplikacijah. Glavno uporabo teh zemljevidov predstavlja GPS satelitsko omre\xc5\xbeje, ki se uporablja v standardnih navigacijskih sistemih._NEWLINE_Podro\xc4\x8dje digitalne kartografije se vse bolj povezuje in zdru\xc5\xbeuje z ostalimi podatki, kar se vedno bolj uporablja za razvijanje in zagon razli\xc4\x8dnih platform. Primer tega so razli\xc4\x8dne aplikacije za turisti\xc4\x8dno vodenje._NEWLINE_Dostop do geolociranih informacij, ki uporabnika v danem trenutku zanimajo, je zelo hiter in preprost. Pri uporabi teh informacij je treba upo\xc5\xa1tevati, da gredo ti rezultati iskanj \xc4\x8dez avtomati\xc4\x8dna filtriranja in rangiranja in obi\xc4\x8dajno poka\xc5\xbeejo le to, kar ra\xc4\x8dunalni\xc5\xa1ki algoritem oceni, da bi uporabnika utegnilo zanimati.'